2023.5.23.
HU
Az Európai Unió Hivatalos Lapja
L 135/57
b) Az alapismeretekre vonatkozó vizsgáknak meg kell felelniük az e melléklet II. függelékében (az A, B1, B2, B2L, B3 és C kategóriájú engedélyek esetében) vagy VIII. függelékében (az L kategóriájú engedélyek esetében) meghatározott szabványnak, és azokat az alábbiak egyikének kell lebonyolítania: 1. a IV. melléklet (147. rész) értelmében jóváhagyással rendelkező képzési szervezet; 2. az illetékes hatóság; 3. az L kategóriájú engedélyek esetében az illetékes hatóság beleegyezésével egy másik szervezet.
c) Az elméleti alapvizsgákat a légijármű-karbantartói engedélynek vagy az ilyen engedély valamely kategóriával vagy alkategóriával történő kiegészítésének kérelmezése előtti 10 évben kell teljesíteni.
Ha az elméleti alapvizsgákat nem sikerül teljesíteni az említett 10 éves időszakon belül, a kérelmezőnek lehetősége van az elméleti alapvizsgák d) pont szerinti beszámítására.
A 10 éves érvényességi követelmény minden egyes modulzáró vizsgára vonatkozik az olyan, más engedélyka­ tegóriák részeként már teljesített modulzáró vizsgák kivételével, amelyekhez már kiadták az engedélyt.
d) A kérelmező kérheti az illetékes hatóságot, hogy a megkövetelt alapismeretek tekintetében teljesen vagy részlegesen beszámítsa a következőket: 1. alapismeretekre vonatkozó, a légijármű-karbantartói engedély kérelmezése előtt több mint 10 évvel teljesített vizsgák (lásd a c) pontot); 2.
bármely más nemzeti műszaki képzés és vizsga, amelyet az illetékes hatóság a megfelelő, e melléklet szerinti alapvető ismeretekre vonatkozó követelményekkel egyenértékűnek tekint.
A kérelmezőnek az illetékes hatóság által a III. melléklet (66. rész) B. szakaszának E. alrészével összhangban jóváhagyott beszámítási jelentésre hivatkozva igazolnia kell a beszámítást.
e) Az e melléklet I. függelékében szereplő 1. és 2. modul nélküli alaptanfolyam csak akkor minősül a IV. melléklet (147. rész) szerint jóváhagyott teljes alaptanfolyamnak, ha a kérelmező ezt követően vizsgával igazolja e modulok ismeretét, és azt az illetékes hatóság beszámítja.
f) A légijármű-karbantartói engedély birtokosának az engedély valamely kategóriára vagy alkategóriára történő kiterjesztésének kérelmezésekor vizsgával kell kiegészítenie az I. függelék (az A, B1, B2, B2L, B3 és C kategóriájú engedélyek esetében) vagy a VII.
függelék (az L kategóriájú engedélyek esetében) szerinti megfelelő tantárgyi modulokban megszerzett ismeretei szintjét.
A IV. függelék tartalmazza az e mellékletnek megfelelően kiállított meglévő engedély új kategóriára vagy alkategóriára történő kiegészítéséhez az I. függelékben (a B1, B2, B2L, B3 és C kategóriájú engedélyek esetében) vagy a VII.
függelékben (az L kategóriájú engedélyek esetében) megkövetelt modulokat.”
6.
A 66.A.30.
pont a következőképpen módosul: a) az a) 2b. pont második és harmadik bekezdését el kell hagyni; b) az a) 3., 4. és 5. pont helyébe a következő szöveg lép: „3. a C kategória esetében, a hajtóművel rendelkező komplex légi járművekre vonatkozóan: i.
hajtóművel rendelkező komplex légi járműveken karbantartást végző szervezetnél szerzett 3 éves tapasztalattal kell rendelkeznie a B1.1, B1.3 vagy B2 kategória szerinti jogosultságok gyakorlásában, vagy a II. melléklet (145. rész) 145.A.35.
pontja szerint támogató személyként, vagy támogató és tanúsító személyként egyaránt, ideértve az alapkarbantartásban közreműködő támogató személyként szerzett 12 hónapos tapasztalatot; vagy